חר-פא-ח'רד

חר־פא־חֿרד (במצרית: ḥr-pꜣ-ẖrd) או בצורה היוונית הרפוקרטס (ביוונית: Ἁρποκράτης), הוא אל מצרי, דמותו של האל חר (הורוס) כילד. דמותו באיקונוגרפיה היא כְשל ילד או תינוק עירום, עם צמה אחת בצד ראשו, ואצבע אחת מונחת על שפתיו.

הוא מוזכר עוד בכתבי הפירמידות, והמשיך להופיע בפולחן עד התקופה התלמיית והתקופה הרומית, שבהן גברה פופולריותו לאור התפוצה הרחבה שאליה זכתה איסיס אמו ברחבי העולם ההלניסטי והרומי. איסיס היא המגוננת על חר־פא־חֿרד, המייצג תינוקות וחולשתם. חר־פא־חֿרד זוהה עם הרקולס, ולעיתים גם עם דיוניסוס וארוס הצעירים. היוונים והרומאים לא הבינו את הסמליות של האצבע על השפתיים כסמל לילדים, ופירשו אותו כסימן לכך שחר־פא־חֿרד הוא אל השתיקה."Harpocrates", in: Hugh Chisholm (ed.), Encyclopædia Britannica (11th ed.) vol. 13, 1911, Cambridge University Press, p. 15 קיימות גם עדויות לפולחנו של חר־פא־חֿרד בקרב הפיניקים במערב הים התיכון במאות ה-4-2 לפנה"ס: שני פסלונים של חר־פא־חֿרד  הכוללים הקדשה בפיניקית,אחת מהן פורסמה כ־KAI 52 שבהן המקדישים ביקשו מהאל חרפכרט (הצורה הפיניקית לשם חר־פא־חֿרד) שייתן להם חיים.

חר־פא־חֿרד היה בנם של איסיס ואוסיריס, והשלושה הופיעו כשלישייה אלוהית באיקונוגרפיה המצרית. חר־פא־חֿרד מופיע לעיתים בזיקה לשמש ובייחוד לזריחת השמש, לרוב עם לוטוס, ובהקשר של פריון וחקלאות, לעיתים עם קרן שפע. על מצבות מצריות הוא מופיע גם כשולט בתנינים . לעיתים לצד חר־פא־חֿרד מופיע בס, המחנך שלו.

 גלריה 

 קישורים חיצוניים 

 הערות שוליים 

קטגוריה:אלים מצריים